אלחנדרו ולוורדה

ביוגרפיה

ולוורדה נולד בלס לומברראס, שנמצאת במורסיה. אחיו, חואן פרנסיסקו היה רוכב אופניים חובב. וגם אביו חואן, היה רוכב חובב וקנה לו את האופניים הראשונים שלו כשהיה בן 6.

קבוצת קלמה קוסטה בלאנקה

ולוורדה החל לרכוב במסגרת מקצוענית בקבוצת קלמה קוסטה בלאנקה, קבוצה צמרת ספרדית בניהולו של ויסנטה בלדה.
הוא השתתף בוולטה אה קטלוניה והגיע למקום ה-2 בקטע ה-5 בוואלטה אספנייה, לא השיג תוצאות בולטות. ב-2003, ולוורדה ניצח את המירוץ החד יומי קלאסיקה פרימאברה. השתתפותו בוואלטה אספנייה הייתה טובה עבור ולוורדה, הוא ניצח ב-2 קטעים והגיע שלישי כללי,
2 בדירוג המאיצים ו4 בדירוג המטפסים. באליפות העולם שנערכה בהמילטון (קנדה), זכה ולוורדה במדליית הכסף לאחר שסיים 5 שניות לאחר המנצח, איגור אסטארולה. ב-2004 רשם ניצחונות כללים בוואלטה ולנסיה, הוואלטה מוריסה, ווואלטה בורגוס. בוואלטה אספנייה ניצח את הקטע ה-3 וסיים 4 כללי. באליפות העולם הגיע במקום ה-6.

קבוצת קאייסה ד'אפארן

ב-2005 הצטרף לקבוצת קאס ד'פארן. הוא רשם עונה מוצלחת שבשיאה סיים 2 כללי בפריז - ניס, ניצח מקטע בטור דה פראנס, והגיע שני באליפות העולם.
ב-2006 ולוורדה המשיך לצבור תאוצה, כשרשם "דאבל" יוקרתי לאחר שהצליח לנצח גם את הליאז' - בסטון - ליאז' גם את הלה פלש ואלון. בנוסף לכך ניצח קטע בטור רומאנדי וקטע בוואלטה אספנייה, וזכה במדליית הארד באליפות העולם. ב-2007 ואלוורדה סיים במקום השני גם בליאז' - בסטון - ליאז' וגם בפלש וואלון. הוא ניצח את קטע השעון בוואלטה בורגוס.
וסיים 6 כללי בטור דה פראנס. ב-2008 ולוורדה השתתף גם בטור דה פראנס, וגם בוואלטה אספנייה. הוא ניצח את הקטע הראשון בטור ולבש את החולצה הצהובה עד שרומיין פיילו, לקח לו אותה בקטע ה3, בסופו של דבר סיים במקום ה-8 הכללי. בוואלטה ניצח את הקטע הראשון. את 2009 פתח ולוורדה עם עוד שני ניצחונות בקטעים בוואלטה קאסטיליה לאון. בנוסף לכך,
ניצח את הוואלטה קאטאלוניה ואת הדופינה ליברה. אבל ההישג הגדול שלו הגיע מאוחר יותר באותה עונה, כשניצח את הוואלטה אספנייה.
הישגיו של ולוורדה בשנת 2010 נשללו לאחר שהושעה לשנתיים בעוון שימוש בחמורים אסורים.

קבוצת מוביסטאר

בשנת 2011 ולוורדה כאמור לא התחרה בגלל ההשעייה. וב-2012 הוא חזר בכושר שיא לאחר שניצח את הוואלטה אנדאלוסיה וקטע בסאנטוס דאון אנדר. בוואלטה אספנייה, ניצח עם קבוצתו את נגד השעון הקבוצתי ועוד קטע ואישי, וסיים 2 כללי וניצח בדירוג המאיצים.
 ב-2013 ניצח שוב בוואלטה אנדאלוסיה, וסיים 2 בג'ירו די לומברדיה ו-3 באליפות העולם שהתרחשה באיטליה. וסיים 2 במירוץ החד יומי הקשה, קלאסיקה סאן סבסטיאן.
ב-2014 ניצח בפעם השלישית ברצף את הוואלטה אנדאלוסיה, ואת הגראן פרמיו מיגל אינדוראין. הוא זכה בלה פלש ואלון. וסיים רביעי כללי בטור דה פראנס, שלישי כללי בוואלטה אספנייה ו3 באליפות העולם. 
ב-2015 ניצח שוב את הליאז' - בסטון - ליאז' והלה פלש ואלון, הגיע 2 במרוץ אמסטל גולד וניצח את אליפות ספרד. הוא נכנס אל הפודיום בטור דה פראנס וסיים 3, ובוואלטה אספנייה ניצח שוב את דירוג המאיצים. ב-2016 ולוורדה רשם השתתפות בכל שלושת מירוצי הגראנד טורס, כשהתחרה לראשונה בג'ירו ד'איטליה. ואף ניצח קטע וסיים 3. אך זה עלה לו ביכולת בשני הגראנד טורים האחרים, כשבטור סיים 6 ובוואלטה במקום ה12. את 2017 פתח את העונה מעולה עם עוד ניצחון בוואלטה אנדאלוסיה, וניצח שוב גם את ליאז' - בסטון - ליאז׳, וגם את הלה פלש ואלון. אך בטור דה פראנס התרסק בקטע הראשון ונאלץ לפרוש מהמירוץ, ההתרסקות הזו גם סיימה לוולרדה את העונה חזר, וניצח את המירוץ הצרפתי בן הארבעה ימים הרוט דיד'אוקסיטאני. ושני קטעים בוואלטה אספנייה. אך הישגו הבולט באותה עונה היה מדליית הזהב באליפות העולם, כשהקדים בספרינט את רומן בארדה ואת מייקל וודס.
. 
ב-2019, סיים שני בדירוג הכללי של הוואלטה ולנסיה, בוואלטה מורסיה ובטור דובאי. הוא סיים 7 במילאנו - סן רמו, וניצח את מרוץ הרוט די ד'אוקסטיאני ואת אליפות ספרד. הוא סיים במקום התשיעי הכללי בטור דה פראנס, ונבחר גם לוואלטה אספנייה, שם ניצח את הקטע ה-7 וסיים במקום השני הכללי, לאחר פרימוז' רוגליץ' המנצח.

פרשיות סמים

בשנת 2010, ולוורדה הושעה לשנתיים החל מ-1 בינואר, לאחר שה-DNA שלו נתפס במה שהיה קשור לפרשיית הסמים הגדולה של 2006, שכונתה "מבצע פוארטו".